Deuteronomium 11:3, 4
3 Hulle het nie sy tekens en sy dade gesien wat hy in Egipte aan Farao, die koning van Egipte, en aan sy hele land gedoen het nie.+ 4 Hulle het ook nie gesien wat hy aan die leërmag van Egipte gedoen het nie, aan Farao se perde en strydwaens, waaroor hy die waters van die Rooisee laat stroom het toe hulle julle agternagesit het. Jehovah het hulle eens en vir altyd* vernietig.+
Josua 24:6, 7
6 Toe ek julle vaders uit Egipte uitgelei het+ en toe julle by die see gekom het, het die Egiptenare julle vaders met strydwaens en perderuiters tot by die Rooisee agternagesit.+ 7 Toe het hulle tot Jehovah om hulp begin roep.+ Daarom het ek 'n duisternis tussen julle en die Egiptenare geplaas en die see oor hulle laat kom en hulle bedek,+ en julle oë het gesien wat ek in Egipte gedoen het.+ Daarna het julle baie jare* lank in die wildernis gewoon.+
Nehemia 9:10, 11
10 Toe het u tekens en wonderwerke teen Farao en al sy knegte en die hele volk van sy land gedoen,+ want u het geweet dat hulle u volk onderdruk* het.+ U het vir u 'n naam gemaak wat tot vandag toe onthou word.+ 11 U het die see voor hulle verdeel, sodat hulle op droë grond deur die see gegaan het,+ en u het hulle agtervolgers in die dieptes gegooi, soos 'n klip in onstuimige water gegooi word.+